Τάνια Χαλιβέρα

Η Σουλτάνα «Τάνια» Χαλιβέρα (γεννημένη στις 5 Μαρτίου 1985 στη Νις) είναι Ελληνίδα πρώην καλαθοσφαιρίστρια σέρβικης καταγωγής, η οποία αγωνιζόταν ως σούτινγκ γκαρντ.

 Σταδιοδρομία σε συλλόγους 
Η Χαλιβέρα μεγάλωσε στη Λάρισα, ξεκινώντας την καριέρα της από τις τοπικές ομάδες. Τις  περίοδους 2005-2006 και 2006-07, ανήκοντας στην Ολυμπιάδα Λάρισας, αγωνίστηκε με τα χρώματα του Ηρακλή Θεσσαλονίκης, σημειώνοντας 363 και 294 πόντους αντιστοιχα. 

Το καλοκαίρι του 2007 εντάχθηκε με ελευθέρας στην ομάδα του Πανιωνίου, η οποία μόλις είχε κατακτήσει το Πρωτάθλημα Ελλάδος την περασμένη χρονιά.«Α1 Γυναικών: Πρωταθλητής ο Πανιώνιος», άρθρο στον ιστότοπο του NovaΣΠΟΡ FM, 18 Απριλίου 2007. Με την ομάδα της Νέας Σμύρνης συμμετείχε επί δύο συνεχόμενες χρονιές στην ευρωπαϊκή διοργάνωση του EuroCup.Soultana Chalivera, στατιστικά στην επίσημη ιστοσελίδα της FIBA Europe.

Τον Ιούνιο του 2009, η Χαλιβέρα υπέγραψε συμβόλαιο με τη Φ.Ε.Α. Ν. Φιλαδέλφειας / Ν. Χαλκηδόνας.«Στη ΦΕΑ η Χαλιβέρα», άρθρο στον ιστότοπο του NovaΣΠΟΡ FM, 21 Ιουνίου 2009. Τον Ιανουάριο του 2010, επιλέχθηκε ώστε να συμμετάσχει στο All-Star Game που διεξήχθη στην Καλλιθέα. Τον Απρίλιο του 2010, συμμετείχε με τη Φ.Ε.Α. στον τελικό του Κυπέλλου Ελλάδος που διεξήχθη στη Βέροια, χάνοντας το τρόπαιο από την ομάδα του Αθηναϊκού.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ε.Ο.Κ.

Το 2012, μεταπήδησε στην Α.Ε. Σουρμένων-Ελληνικού, ακολουθώντας την προπονήτρια της προηγούμενης ομάδας της, Ελένη Καπογιάννη.«Κοντά στην Χαλιβέρα το Ελληνικό» , άρθρο στον ιστότοπο WomenSports.gr, 8 Μαΐου 2012. Η μεταγραφή ήταν επεισοδιακή καθώς η Χαλιβέρα, από κοινού με τη συμπαίκτριά της, Εβίνα Σταμάτη, προσέφυγαν στο Α.Σ.Ε.Α.Δ. για να μείνουν ελεύθερες από τη Φ.Ε.Α., που τους όφειλε χρήματα.«Η ΦΕΑ τιμώρησε με εξάμηνο αποκλεισμό Σταμάτη και Χαλιβέρα και περιμένει επικύρωση από την ΕΟΚ!», άρθρο στον ιστότοπο WePlayBall.gr, 16 Σεπτεμβρίου 2012. Η Φ.Ε.Α. τιμώρησε με εξάμηνη διακοπή συμβολαίου τις παίκτριες και ζήτησε από την Ε.Ο.Κ. την επικύρωση των αποφάσεων, αλλά και την τιμωρία της νέας τους ομάδας. Εντούτοις, το Α.Σ.Ε.Α.Δ. δικαίωσε αμφότερες τις καλαθοσφαιρίστριες, οι οποίες μπόρεσαν να αγωνιστούν χωρίς προβλήματα στις «κυανόλευκες».«Ελληνικό: Δικαίωση για Χαλιβέρα, Σταμάτη», άρθρο στον ιστότοπο OnSports.gr, 24 Σεπτεμβρίου 2012.«Δικαίωση για Χαλιβέρα και Σταμάτη» , άρθρο στον ιστότοπο SuperBasket.gr, 22 Σεπτεμβρίου 2012. Την περίοδο 2012-13, η Χαλιβέρα αναδείχθηκε με την ομάδα της δευτεραθλήτρια Ελλάδος.«Πρωταθλητής Ελλάδας ο Παναθηναϊκός!!!» , άρθρο στον ιστότοπο BasketWorld.gr, 20 Απριλίου 2013.

Τον Ιανουάριο του 2019, μέσω ανάρτησης στο facebook, ανακοίνωσε την απόσυρση της από την αγωνιστική δράση.

 Διεθνής σταδιοδρομία 
Ως μέλος της Εθνικής Κορασίδων Ελλάδος, η Χαλιβέρα συμμετείχε στο Ευρωπαϊκό Πρωτάθλημα Κορασίδων του 2001 στο Βέλικο Τάρνοβο (Βουλγαρία), στο Ευρωπαϊκό Πρωτάθλημα Νεανίδων του 2002 στη Σκόφια Λόκα (Σλοβενία) και στο Ευρωπαϊκό Πρωτάθλημα Νέων Γυναικών του 2005 (Τσεχία).Σουλτάνα Χαλιβέρα , στατιστικά στην επίσημη ιστοσελίδα της Ε.Ο.Κ. Με την Εθνική Γυναικών, έλαβε μέρος στους Μεσογειακούς Αγώνες του 2009 στην Πεσκάρα της Ιταλίας.

 Παραπομπές 

 Εξωτερικοί σύνδεσμοι 

 Soultana Chalivera, στατιστικά στην επίσημη ιστοσελίδα της FIBA Europe. 
 Soultana Chalivera, στατιστικά στην επίσημη ιστοσελίδα των αρχείων της FIBA. 

Κατηγορία:Ελληνίδες αθλήτριες της καλαθοσφαίρισης
Κατηγορία:Σέρβοι καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Καλυβίων Θορικού